ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id ms ms id id id ms de ms id ms id id id ms ms id ms id ms id ms id ms ms ms es id ms it en es it ms id ms id ms ms id id ms id hbs_lat id id ms id ms ms id ms id id id id ms id ms ms en en en en en en id id id id ms en id id jv ms id id it es id id en id ms ms ms ms ms ms
Kesan Resdung Pada Muka? Selain Jerawat, Anda Akan Terima Risiko Ini!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Resdung Buat Muka Anda Berjerawat? Ini 4 Kesan Lain Akibat Alahan Rinitis!
Ditulis oleh Asyikin Md Isa Disemak pada 14/07/2022
Disemak secara perubatan oleh Dr. Ahmad Wazir Aiman
Alahan rinitis boleh menyebabkan ketidakselesaan bagi sesetengah individu. Namun bagaimana pula kesan resdung pada muka? Penjelasannya ada dalam perkongsian artikel ini.
Untuk mendapatkan lebih banyak info tentang Kesihatan Kulit, sila dapatkannya di sini.
Apa itu alahan rinitis?
Allergic rhinitis atau lebih dikenali dengan sebutan resdung, berlaku apabila sistem imun bertindak secara berlebihan terhadap zarah dalam udara yang disedut – yang menyebabkan alahan. Kesannya ia mengakibatkan wujud gejala seperti bersin dan hidung berair.
Zarah tersebut dipanggil sebagai alergen – bermaksud ia boleh menyebabkan reaksi alahan.
Sebelum kita mengetahui apakah mungkin kesan resdung pada muka, ini antara simptom yang boleh terjadi:
Bersin berulang kali, terutamanya selepas bangun pada waktu pagi
Mengalami hidung berair dan berhingus – cecair ini biasanya jernih dan nipis. Namun boleh menjadi pekat dan berwarna kelabu kekuningan jika mendapat jangkitan hidung
Mata berair dan gatal
Telinga, hidung dan tekak gatal
Selain daripada debunga pokok, rumput dan rumpai yang menjadi antara punca rinitis terjadi, hama habuk, bulu haiwan, lipas dan kulapuk turut boleh disalahkan.
Alahan ritinis juga boleh disebabkan oleh perkara di tempat kerja anda seperti habuk kayu, bahan kimia atau haiwan makmal.
Jika alahan itu adalah kepada hama habuk dan alergen dalaman, berkemungkinan anda mengalami gejala sepanjang masa.
Kesan resdung pada muka
Seperti asma dan ekzema atau dermatitis atopik, alahan rinitis juga termasuk dalam keadaan yang menyebabkan gejala 3 serangkai – mata bengkak, bersin dan hidung berair.
Namun adakah alahan ini boleh menyebabkan kemunculan jerawat di wajah anda?
Hakikatnya, terdapat kemungkinan masalah jerawat yang terjadi tidak berkaitan dengan gejala alahan ini. Tiada hubungan langsung yang diketahui untuk mengaitkan alahan ini dengan kecenderungan untuk mengalami muka berjerawat.
Walau bagaimanapun, sekiranya anda menggosok mata atau membuang hingus terlalu kuat atau kerap, masalah jerawat atau kulit yang merengsa boleh terjadi.
Biasanya masalah kulit ini bersifat sementara dan berkaitan dengan aktiviti penggunaan tisu oleh penghidap alahan.
Jadi, cara terbaik untuk menghindari kesan alahan rinitis pada muka adalah dengan mengelakkan menggosok kawasan mata atau hidung terlalu kerap.
Nak elakkan kesan resdung pada muka? Cuba rawatan ini
Beberapa ubat boleh memperbaiki gejala yang dialami. Namun sebaiknya berundinglah dengan doktor sebelum mengambil sebarang ubat – ini terutamanya jika anda hamil atau mempunyai masalah kesihatan lain.
Ubat antihistamin boleh didapati dengan preskripsi atau dibeli di farmasi. Ia berfungsi dengan menyekat histamin yang dikeluarkan oleh badan anda semasa tindak balas alahan.
Antihistamin boleh didapati dalam bentuk pil, cecair, titisan mata, semburan hidung dan penyedut, seperti:
Antihistamin boleh menyebabkan rasa mengantuk, jadi elakkan pengambilannya jika anda perlu memandu.
Dekongestan melegakan alahan rinitis
Ubatan ini melegakan hidung tersumbat dan sinus. Anda boleh mengambil dekongestan melalui mulut (dalam bentuk pil atau cecair) atau gunakan semburan hidung.
Antara kesan sampingan dekongestan adalah ia meningkatkan tekanan darah dan menyebabkan sakit kepala, sukar tidur dan mudah marah.
Semburan hidung kortikosteroid, bantu atasi kesan resdung pada muka
Semburan dan penyedut ini mengurangkan keradangan dan melegakan gejala resdung. Namun kesan sampingannya termasuklah sakit kepala, kerengsaan hidung, hidung berdarah dan batuk.
Semasa tindak balas alahan, badan mengeluarkan leukotriene, histamin dan bahan kimia lain yang menyebabkan keradangan dan gejala resdung.
Perencat leukotrien boleh didapati dengan preskripsi sahaja yang bertujuan menyekat penghasilan leukotriena.
Sesetengah individu yang mengambilnya mengalami perubahan dalam mood, mimpi yang jelas (vivid dreams), pergerakan otot yang tidak dikawal dan ruam kulit.
Rawatan ini berfungsi membantu badan belajar untuk bertolak ansur dengan alergen. Doktor akan memberikan satu siri suntikan (suntikan alahan) dengan sejumlah kecil alergen. Jumlah alergen akan ditingkatkan setiap kali sesi suntikan.
Lama-kelamaan, sistem imun anda membina imuniti terhadap alergen dan berhenti melancarkan tindak balas terhadapnya.
Doktor juga mungkin mengesyorkan imunoterapi dalam bentuk pil yang perlu diletakkan di bawah lidah.
Langkah pencegahan elak kesan resdung pada muka
Tiada cara untuk mencegah resdung, tetapi perubahan gaya hidup boleh membantu anda menguruskan alahan. Anda boleh mengurangkan simptom dengan menghindari perengsa sebaik mungkin.
Untuk mengurangkan gejala, lakukan perkara berikut:
Elakkan menyentuh muka dan menggosok mata atau hidung
Pakai sarung bantal, tilam dengan menggunakan sarung antidebu hama
Jauhkan haiwan peliharaan dari sofa dan katil, dan tutup semua pintu bilik agar mereka tidak masuk ke dalamnya
Gunakan penapis dalam pembersih vakum dan pendingin hawa untuk mengurangkan jumlah alergen dalam udara
Basuh tangan dengan kerap, terutamanya selepas bermain dengan haiwan peliharaan
Kesan resdung pada muka boleh membuat anda berasa sengsara, tetapi ia tidak menyebabkan masalah kesihatan yang serius.
Jika terdapat sebarang kebimbangan atau pertanyaan, berundinglah dengan doktor untuk mendapatkan lebih kepastian.
Hello Health Group tidak menawarkan nasihat perubatan, diagnosis atau rawatan.
Allergic Rhinitis. https://www.healthlinkbc.ca/illnesses-conditions/allergies/allergic-rhinitis, Accessed on March 29, 2022
Allergic Rhinitis (Hay Fever) https://my.clevelandclinic.org/health/diseases/8622-allergic-rhinitis-hay-fever, Accessed on March 29, 2022
Allergic rhinitis. https://www.nhsinform.scot/illnesses-and-conditions/ears-nose-and-throat/allergic-rhinitis, Accessed on March 29, 2022
Allergic rhinitis: Your nose knows.  https://www.health.harvard.edu/diseases-and-conditions/allergic-rhinitis-your-nose-knows, Accessed on March 29, 2022
Allergic rhinitis. https://medlineplus.gov/ency/article/000813.htm, Accessed on March 29, 2022
5 Mitos Tentang Kulit Sensitif, Benarkah Sampai Tidak Boleh Pakai 'Makeup'?
Ini 5 Jenis Masalah Kulit Yang Sering Berlaku Jika Terlalu Lama Pakai Topeng Muka!
Ditulis oleh Asyikin Md Isa Disemak pada 14/07/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.